62021TJ0127_INF
Sentenza tal-Qorti Ġenerali (It‑Tielet Awla) tal‑4 ta’ Frar 2026 –Swissgrid vs Il‑Kummissjoni
(Kawża T‑127/21 RENV)
“Enerġija – Pjattaformi Ewropej għall-iskambju ta’ prodotti standard għall-enerġija tal-ibbilanċjar – Parteċipazzjoni tal-Iżvizzera – Artikolu 1(6) u (7) tar-Regolament (UE) 2017/2195 – Ittra tal-Kummissjoni li tirrifjuta l-parteċipazzjoni tal-operatur tas-sistema ta’ trażmissjoni Żvizzera fil-pjattaformi – Rikors għal annullament – Att li jista’ jiġi kkontestat – Persistenza tal-interess ġuridiku – Interess ġuridiku – Ammissibbiltà – Nuqqas ta’ kompetenza tal-awtur tal-att”
1.
Rikors għal annullament – Persuni fiżiċi jew ġuridiċi – Atti li jikkonċernawhom direttament u individwalment – Inċidenza diretta – Kriterji – Deċiżjoni tal-Kummissjoni indirizzata lill-operaturi tas-sistemi ta’ trażmissjoni tal-elettriku tal-Unjoni li tirrifjuta l-parteċipazzjoni tal-Konfederazzjoni Żvizzera fil-pjattaformi Ewropej tal-ibbilanċjar tal-elettriku – Deċiżjoni li tipproduċi direttament effetti fuq is-sitwazzjoni ġuridika tar-rikorrenti – Assenza ta’ setgħa ta’ evalwazzjoni tad-destinatarji tad-deċiżjoni – Rikorrenti affettwata direttament
(ir-raba’ paragrafu tal-Artikolu 263 TFUE; Regolament tal-Kummissjoni 2017/2195, Artikolu 1(6) u (7))
(ara l-punti 22 sa 30)
2.
Rikors għal annullament – Persuni fiżiċi jew ġuridiċi – Atti li jikkonċernawhom direttament u individwalment – Inċidenza individwali – Kriterji – Deċiżjoni tal-Kummissjoni indirizzata lill-operaturi tas-sistemi ta’ trażmissjoni tal-elettriku tal-Unjoni li tirrifjuta l-parteċipazzjoni tal-Konfederazzjoni Żvizzera fil-pjattaformi Ewropej tal-ibbilanċjar tal-elettriku – Rikors ippreżentat mill-uniku operatur tas-sistema Żvizzera ta’ trażmissjoni tal-elettriku – Rikorrenti affettwata direttament
(ir-raba’ paragrafu tal-Artikolu 263 TFUE; Regolament tal-Kummissjoni 2017/2195, Artikolu 1(6) u (7))
(ara l-punti 31 sa 34)
3.
Rikors għal annullament – Interess ġuridiku – Kunċett – Rikors li jista’ jagħti benefiċċju lir-rikorrent – Interess li għandu jibqa’ sal-għoti tad-deċiżjoni ġudizzjarja – Kundizzjoni ssodisfatta
(ir-raba’ paragrafu tal-Artikolu 263 TFUE; Regolament tal-Kummissjoni 2017/2195, Artikolu 1(7))
(ara l-punti 36 sa 39)
4.
Rikors għal annullament – Motivi – Nuqqas ta’ kompetenza tal-awtur tal-att ikkontestat – Eżami ex officio mill-qorti tal-Unjoni
(Artikolu 263 TFUE)
(ara l-punt 42)
5.
Istituzzjonijiet tal-Unjoni Ewropea – Eżerċizzju tal-kompetenzi – Delegi – Kundizzjonijiet – Il-Kummissjoni Ewropea – Adozzjoni ta’ deċiżjoni ta’ prinċipju mill-awtorità ta’ delega – Esklużjoni – Nuqqas ta’ kompetenza tal-awtur tal-imsemmija deċiżjoni – Annullament tad-deċiżjoni
(Regolament intern tal-Kummissjoni, Artikolu 14)
(ara l-punti 46 sa 49, u 53 sa 56)
6.
Rikors għal annullament – Motivi – Ksur tar-rekwiżiti formali essenzjali – Ksur minn istituzzjoni tar-regoli interni tagħha – Ksur tal-prinċipju ta’ kolleġġjalità mill-Kummissjoni waqt l-adozzjoni ta’ deċiżjoni ta’ prinċipju – Motiv invokat minn persuna fiżika jew ġuridika – Ammissibbiltà
(Artikoli 250 u 263 TFUE)
(ara l-punti 50 sa 52)
Dispożittiv
1)
Id-deċiżjoni inkluża fl-ittra tal-Kummissjoni Ewropea tas‑17 ta’ Diċembru 2020, li permezz tagħha hija rrifjutat li tawtorizza, b’applikazzjoni tal-Artikolu 1(7) tar-Regolament tal-Kummissjoni (UE) 2017/2195 tat‑23 ta’ Novembru 2017 li jistabbilixxi linja gwida dwar l-ibbilanċjar tal-elettriku, il-parteċipazzjoni tal-Konfiderazzjoni Żvizzera fil-pjattaformi Ewropej għall-iskambju ta’ prodotti standard għall-enerġija tal-ibbilanċjar, b’mod partikolari fil-pjattaforma Ewropea ta’ skambji transkonfinali ta’ riżervi ta’ sostituzzjoni, hija annullata.
2)
Il-Kummissjoni hija kkundannata għall-ispejjeż relatati mal-Kawżi T‑127/21, T‑127/21 RENV u C‑121/23 P.